Мой дзядуля, Леанід Сямёнавіч Сікорскі, нарадзіўся ў вёсцы Сялец, дзе жыве І зараз. Калі пачалася вайна, яму было ўсяго 13 гадоў і закончыў ён толькі тры класы мясцовай школы... Першы дзень вайны успамінае так: Калі я прыйшоў у суседнюю вёску (цяпер яна мае назву Сосны-2), каб купіць сабе шапку ў аднаго мясцовага жыхара, то пачуў у яго хаце па радыё, што германскія войскі напалі на Савецкі Саюз. Купіўшы шапку, я ва ўсю моц пабег дадому, каб расказаць гэту страшную навіну сваей маці. У той час у нашай вёсцы ні ў адной хаце не было радыё, таму ніхто пра пачатак вайны не ведаў. Я прыбег дамоў - у мяне калаціліся ногі, і сэрца вырывалася з грудзей. Расказаўшы ўсё маці, сеў на лаву і не ведаў, што рабіць далей. А ўжо ноччу над нашымі хатамі пачалі лятаць варожыя самалёты і ўсё навокал бамбіць. Было страшна...